Mixhail Sergeyevitch Gorbatchyov

thumb|right|Mixhail Sergeyevitch Gorbatchyov
**Mixhail Sergeyevitch Gorbatchyov** (Михаил Сергеевич Горбачёв) (2 d' måss 1931), politikî eyet diridjant do pårti comunisse sovietike.
I diridja l'&nbsp;Union Sovietike inte 1985 eyet 1991, eyet fjha des rfômes k'&nbsp;ont miné al fén del Froede Guere, mins eto, sins l'&nbsp;voleur, al fén del minance politike do pårti comunisse eyet di l'&nbsp;Union Sovietike leye minme.

Gorbatchyov situdia l'&nbsp;droet a l'&nbsp;Univiersité d' Moscou, wice k'&nbsp;i rascontra Raysa, ki dvénrè s'&nbsp;feme.
I s'&nbsp;ont maryî e setimbe 1953 eyet baguer e payis da Mixhail Sergeyevitch, li redjon di Stavropol, å sud del Rûsseye, wice k'&nbsp;i finixha ses studiaedjes di droet e 1955.

C'&nbsp;est e 1952, a 21 ans, k'&nbsp;i s'&nbsp;fijha mimbe do PCUS.
E 1966, a 35 ans, i s'&nbsp;diploma di l'&nbsp;Institut d'&nbsp;agriculteure, come agronome-economisse.
Si cårire avança roedmint, eyet e 1970 il est metou come Prumî Scretaire po l'&nbsp;Agriculteure, et l'&nbsp;anêye shuvante i dvént mimbe do Comité Cintrå.
E 1972 i mina-st ene delegåcion el Beldjike, et deus ans pus tård, e 1974, il est rprezintant å Soviet Supreme eyet tchîf del comission del djonnesse.
E 1979 i mousse el Politburo; la il est dzo l'&nbsp;mambornance da Youri Andropov, tchîf do KGB eyet natif lu eto di Stavropol, kel va fé avancî e pårti.

Ci pôzucion ådvins do PCUS fjheut k'&nbsp;i voyaedjive sovént ådfoû, çou kel va mårker dins s'&nbsp;tuzaedje politike.
E 1975 i moenne ene delegåcion en Almagne di l' Ouwess, e 1983 ene delegåcion å Canada, eyet e 1985 å Rweyåme Uni.

Al moirt di Konstantin Tchernenko, Mixhail Gorbatchyov, k'&nbsp;a-st adon 54 ans, est eléjhou Sicretaire Djenerå do pårti comunisse, li 11 di måss 1985.
I dvént do côp li mineu di facto di l'&nbsp;Union Sovietike, eyet sayî des rfômes ey enonder li *[[Glasnost]]* (transparince) eyet li *[[Perestroyka]]* (ritcherpetaedje) tins do 27inme Congrès do PCUS e fevrî 1986.

E 1988 i rsaetche l'&nbsp;årmêye sovietike d'&nbsp;Afganistan eyet anoncî ki l'&nbsp;URSS ni s'&nbsp;metrè pus dins les afwaires des payis d'&nbsp;Urope di l'&nbsp;Ess ki polèt do côp tchoezi l'&nbsp;minance politike k'&nbsp;i vlèt.
S'&nbsp;eshuvît des candjmints d'&nbsp;redjime dins bråmint des payis comunisses, eyet l'&nbsp;fén del Froede Guere; po çoula Mixhail Gorbatchyov ourit l'&nbsp;pris Nobel del påye li 15 d' octôbe 1990.

Li 15 di måss 1990 i dvént li prumî, et l'&nbsp;seu, prezidint di l'&nbsp;Union Sovietike.
E 1991 ene saye di côp d'&nbsp;Estat est fwait tins k'&nbsp;i prind des condjîs avou s'&nbsp;famile el Crimêye.
Li côp d'&nbsp;Estat est disfwait, mins i passa les troes djoûs (19 å 21 d' awousse) aresté påzès putchisses, sins poleur adji so ls evenmints; cwand i pola rtourner å pouvwer il aveut pierdou bråmint do sopoirt, eyet Boris Yeltsin, ki s'&nbsp;a-st opôzé åzès tanks a Moscou, est adon l'&nbsp;mineu do payis.
Li 25 di decimbe 1991 Grobatchyov dene si demission.

Dins les payis Coûtchantreces Mixhail Gorbatchyov est préjhî, la k'&nbsp;on l'&nbsp;voet come li ci k'&nbsp;fini l'&nbsp;Froede Guere; mins el Rûsseye on n'&nbsp;l'&nbsp;aconte nén bråmint, la k'&nbsp;il est veyou come li ci k'&nbsp;a fwait tourner l'&nbsp;payis a cou d'&nbsp;poyon.

E 1992 i fonda li *Fondåcion Gorbatchyov*, e 1993 li Vete Croes Eternåcionåle, et divni on mimbe do Club di Rome.

E 1997 i tourna dins ene riclama po l'&nbsp;tchinne di pizerias *Pizza Hut* po-z ecwårler les årtchives del perestroyka.

Li 26 di nôvimbe 2001 Gorbatchyov askepeye avou li pårti sociå-democråte di Rûsseye, ene union di sacwants pårtis socio-democråtes rûsses.

## Difoûtrinne hårdêye
* Waibe oficire da sinne